Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Mikel Buil García jaunak egindako galderaren erantzuna, Foru Diputazioak emana, Nafarroako Erriberan txirrindulariak ibiltzen diren errepideetan bide-seinaleak jartzeari buruzkoa. Galdera 2018ko azaroaren 23ko 143. Nafarroako Parlamentuko Aldizkari Ofizialean argitaratu zen.

Iruñean, 2018ko abenduaren 17an

Lehendakaria: Ainhoa Aznárez Igarza

ERANTZUNA

Podemos-Ahal Dugu-Orain Bai talde parlamentarioari atxikitako foru parlamentari Mikel Buil García jaunak idatzizko galdera egin du (9-118/PES-000256). Honako hau da Lehendakaritzako, Funtzio Publikoko, Barneko eta Justiziako kontseilariaren erantzuna:

Barneko zuzendari nagusiaren 2018ko abenduaren 12ko ofizioa bidaltzen dizut, zeinean informazio-eskarian jasotakoari erantzuten baitzaio.

Hori guztia jakinarazten dizut Nafarroako Parlamentuko Erregelamenduko 14. artikulua betez.

Lehendakaritzako, Funtzio Publikoko, Barneko eta Justiziako kontseilaria: Mª José Beaumont Aristu

Podemos-Ahal Dugu-Orain Bai talde parlamentarioari atxikitako foru parlamentari Mikel Buil Garcíak egindako idatzizko galderari erantzunez, honako hau adierazten dizut:

Segurtasun Politiken Garapenerako Zerbitzuak, Barne Zuzendaritza Nagusiari atxikita dagoenak, lantalde bat sortu zuen zehazteko zein jarduketa egin daitezkeen hirien arteko bideetako azpiegituretan, bide-erabiltzaileentzako ingurune seguruagoak lortzeko, bereziki ziklistei, eta iragarri ere iragarri zuen esku-hartze batzuk eginen zirela maiz erabiltzen diren hiru ibilbideetan, eta Erriberan alternatiba batzuk aztertuko zirela Nafarroako Ziklismo Federazioarekin batera.

Aipatutako azterlanak aurreratuta daude, eta Erribera parteko seinaleztapena eta balizatzea 2019ko lehen seihilekoan eginen da.

Iruñean, 2018ko abenduaren 12an

Barneko zuzendari nagusia: Agustín Gastaminza Oiz